Mont a reas da skol ar Frered da Landivizio e-lech ma oa Klaoda ar Prad o kelenn hag hemañ eo a reas ur broadelour deus outañ. Pa oa en e soñj mont da veleg ez eas da gloerdi Kemper eus 1907 da 1914. Kaset da soudard e voe gloazet gant ar gazoù ha tapañ a reas ur yeched fall diwarno. Goude ar brezel ez eas da Bariz evit tapout un aotreegezh. Kelenner e voe e Dinan ha Sant-Brieg a-raok mont da Roazhon da gelenn el lise ha da studiañ er skol-veur war ar memes tro.